जयपुर इतिहास के जाने माने विद्वान और अनुसंधानकर्ता डॉ॰ असीम कुमार राय ने सिटी-पैलेस, जयपुर के पोथीखाने से प्राप्त जन्मपत्री के आधार पर लिखा है -'विद्याधर का जन्म बंगाल में वैशाख शुक्ल दशमी, विक्रम संवत 1750 (सन 1693 ईस्वी) में ज्ञानेंद्र चक्रवर्ती, जो आमेर में संतोष राम नाम से प्रसिद्ध हुए के घर में हुआ था। उनकी मृत्यु फाल्गुन सुदी नवमी संवत 1807 (सन 1751) को जयपुर में हुई। डॉ॰ असीम कुमार राय के अनुसन्धान के अनुसार जयपुर दरबार के पुराने कागज़ात में विद्याधर के नाम का सबसे पहले उल्लेख संवत 1775 (सन 1719-20) में उपलब्ध हुआ है, जब वह आमेर के 'महकमा-हिसाब' ('कचहरी-मुस्तफी') (या लेखा-विभाग) में 'नायब-दरोगा' (Junior Inspector Audit) के पद पर काम कर रहे थे। संवत 1781 (सन 1725-26) में विद्याधर के मामा कृष्णाराम को अपनी पुत्री और भांजे विद्याधर के विवाह के लिए दरबार की और से 5 हज़ार रुपये बतौर परवरिश दिए जाने का लिखित उल्लेख मिला है।

जयपुर को विद्याधर का योगदान
सम्मान-पुरस्कार और स्मृति-चिन्ह
पठनीय-सामग्री
जन्म-और मृत्यु-तिथि